open-index/open-wikipedia-markdown huggingface dataset:
Lidah buayo

**Lidah buayo** () adolah tanaman asli nan barasa dari Afrika, tanaman ko marupoan golongan dari *liliaceae. Liliaceae*',**' marupoan tumbuhan nan semak basah, ado nan jinihnyo mamiliki aka rimpang jo umbi lapis. Lidah buayo ko banyak di gunoan untuak kacantikan sarupo pambuean alat kosmetik nan digunoan sabagai bahan baku. Dulu lidah buayo ko labiah di tando untuak kasehatan rambuik, namun sairing bakambangnyo panalitian tantang lidah buayo, kagunoan lidah buayo pun samakin banyak, salain untuak rambuik jo kosmetik, tanaman ko dapek pulo digunoan sabagai panyambuahan luko baka.

## Rujuakan
Granit Xhaka

**Granit Xhaka** (

lahia di Basel, 27 September 1992; umua 26 tahun

) adolah saurang pamain sipak bola Swiss nan saat kini bamain untuak Arsenal FC sabagai galandang.

## Rujuakan
Sadio Mané

**Sadio Mané** (

lahia di Sédhiou, 10 April 1992; umur 27 tahun

) adolah saurang pamain sipak bola bakawarganegaraan Senegal nan bamain untuak klub Liverpool biaso bamain pado posisi sayok.

Sadio aemulai karier juniornyo di Metz kamudian mamulai karier seniornyo di klub tasabuik pado tahun 2011. Sampek bagabuang jo Red Bull Salzburg sabalum pado tahun 2014 pindah ka Southampton.
Pado 2017, inyo pindah ka Liverpool dan manjadikannyo pamain afrika tamahal katiko tu, sabalum di pacahkan mohamed salah pado musim berikuiknyo.
Basamo liverpool, inyo manjuarai Uefa Champions League pado tahun 2019, dan manjadi pamain Senegal patamo nan mamanangkan kajuaraan tatinggi di eropa

## Rujuakan
Kayu bulek

**Kayu bulek** (bahaso Indonesia: **setir** atau **kamudi**) adolah parangkek untuak mangamudian jalannyo oto. Kayu bulek dihubuangan jo parangkek mekanik jo elektronik untuak manggariakan arah roda ka arah nan dinio dek pangamudi.

Untuak mambantu maringanan karajo pangamudi dalam mangamudikan kandaraan modern biasonya dilangkoi jopower steering, nan marupoan parangkek elektronik ataupun hidraulik untuak mambantu pangamudi maringanan kayu bulek.

## Mekanisme karajo kayu bulek

### Mekanik
Roda kayu bulek dihubuangan jo babarapa kopel parangkek nan maubah garakan puta kayu bulek malalui ciek parangkek takah *rack and pinion* ka *tie rod*, langan kayu bulek nan kudian mainsuik *king pin* untuak mangarahan roda. Untuak maringanan manggariakkan kayu bulek digunoan parangkek hidrolis.

### Elektronik
Roda kayu bulek dihubuangan jo sensor listrik untuak mamantau putaran roda kayu bulek, nan kudian dekprosesor manggariakkan motor listrik jo parangkek *rack and pinion* takah pado sistem mekanis.

## Caliak pulo

* Oto
* Otomotif
* Pangamudi
* Hidrolik
Shkodran Mustafi

**Shkodran Mustafi** (

lahia di Bad Hersfeld, 17 April 1992; umua 27 tahun

) adolah saurang pamain sipak bola bakawarganegaraan Jerman nan bamain untuak klub Arsenal F.C. biaso bamain pado posisi bek.

Mustafi mamulai karier juniornyo di klub Hamburg dan Everton kamudian mamulai karier seniornyo di klub tasabuik, sabalum kamudian bagabuang jo Sampdoria pado tahun 2012, lalu Ka Valencia- 2016

## Rujuakan
Benjamin Mendy

**Benjamin Mendy** (

lahia di Longjumeau, Parancih, 17 Juli 1994; umua 25 tahun

) adolah Pesipak bola profesional Parancih nan bamain sabagai bek kiri di Premier Liga basamo klub Manchester City dan tim nasional Parancih. Mendy maahabihkan ampek musim di liga utamo Parancih, Liga 1, mamanangkan kajuaraan basamo Monaco sabalum pindah ka Inggirih.

## Karier klub

### Le Havre
Pado 24 juli 2011, Mendy manandatangani kontrak profesional patamonyo, kontrak tigo tahun jo juara Ligue 2, klub Le Havre. . Mendy mambuek debut profesional pado tanggal 9 agustus 2011 di tim 2-1 Coupe de la Liga putaran kaduo mangalahkan Amiens SC.

### Marseille
Pado 8 juli 2013, Mendy bamain Ligue 1 basamo Olympique de Marseille. Mendy di bawah manajer Élie Baup, nan mambaok Marseille ka tampek finish kaduo dan kualifikasi UEFA 2013-14 Liga Champions di musim sabalumnyo. Inyo mambuek debutnyo di klub Ligue 1 pada 11 agustus malawan Guingamp, dan mancetak gol patamonyo untuak Marseille pado 24 September malawan Saint-Etienne. Mendy barado dalam skuat anam patandiangan panyisihan grup, dan mambuek debut Eropa pado 1 oktober malawan Borussia Dortmund.

### Manchester City
Pado 24 juli 2017, diumumkan bahwa klub Premier Liga Manchester City alah manandatangani kontrak limo tahun untuak Mendy, jo biaya dilaporkan sajumlah £52m. Nilai transfer malampaui ikua sabalumnyo untuak saurang bek, 10 hari sabalum City marekrut rakan satimnyo Kyle Walker. Pado 23 September, Mendy tapuruak cedera katiko malawan Crystal Palace, Cidera lutut kanan katiko maadok panyarang Palace, Andros Townsend. klub kamudian menegaskan bahwa Mendy alah pacah ligamen anterior di lutuik, dan inyo manjalani operasi di Barcelona pado 29 September.

## Karier Internasional

### Junior
Mendy adolah pamain internasional Parancih karano alah mawakili negaranyo di tingkek u-16 dan u-17 . Pado tahun 2011, inyo bamain basamo tim u-17 dan mancapai parampek final pado Piala Dunia FIFA U-17 2011.

### Senior
Mendy dipanggia ka skuat Parancih untuak patamo kalinyo katiko menghadapi Luksemburg dan Spanyol pado bulan Maret 2017. Inyo malakukan debut pado tanggal 25 Maret 2017, bamain panuah jo skor manang tandang 3-1 2018 di kualifikasi Piala Dunia FIFA.

## Rujuakan
Nabil Fekir

**Nabil Fekir** (

lahia di Lyon, Parancih, 18 Juli 1993; umua 26 tahun

) adolah Pesipak bola Parancih nan bamain sabagai galandang sarang atau striker untuak klub Ligue 1, Lyon.

Inyo bagabuang patamo kali basamo Lyon pado bulan juli 2013, dan bamain reguler di tim pado musim kaduo, Nan mano inyo manjadi Pamain tamudo Liga 1 tahun iko. Sabalumnyo dipanggia dek Aljazair, inyo mambuek debut untuak tim nasional Parancih pado tanggal 26 Maret 2015.

## Karier klub
Fekir masuak dalam skuat Lyon untuak patamo kalinyo pado 30 juli 2013, di siso patandiangan Lyon mangalahkan Grasshopper 1–0 Pado babak kualifikasi katigo leg patamo Liga Champion. Inyo mambuek debut pado 28 agustus, manggantikan Yassine Benzia pado babak patamo katiko mereka kalah 0–2 dari Real Sociedad manyıngkirkan mereka 0–4 dari babak panyisihan. Tigo hari kamudian inyo mambuek debut dı Ligue 1, Inyo bamain panuah katiko malawan Evian, jo kakalahan skor 1-2. Pado tanggal 27 April 2014, Dalam patandiangan kandang malawan Bastia, inyo mancetak gol patamo dan maagiah umpan untuak Alexandre Lacazette jo akhia skor manang 4-1. Inyo mambuek total 16 panampilan di semua kompetisi di musim patamonyo, mancetak satu gol.

## Karier internasional
Satalah mancetak namonyo di U-21 Prancis, Fekir juo ado dalam skuat tanah leluhurnyo Aljazair dalam patandiangan pasahabatan malawan Oman dan Qatar di bulan Maret 2015. Namun, inyo mangunduakan diri untuak maambiak bagian dalam skuat parancih untuak patandiangan pasahabatan melawan Brazil dan Denmark. Inyo mambuek debut pado 26 Maret di Stade de France, manggantikan Antoine Griezmann di 16 minik akhia, dalam kakalahan1–3. Inyo mancetak gol patamonyo pado 7 juni, Pado patandiangan pasahabatan jo kakalahan 3-4 dari Belgia. Pado tanggal 4 September, pado katiko  tandang laga pasahabatan dan manang 1-0 dari Portugal, inyo mangalami cedera di lutuik kanannyo, maharuihkanyo jeda dalam patandiangan sakitar anam bulan.

## Gaya bamain
Menejer Parancih, Didier Deschamps mangatokan mamanggianyo ka skuat Parancih pado bulan Maret 2015 "Fekir adolah saurang pamain jo potensi gadang. Saya menganggap bahwa inyo dapek mambuek kito manjadi sasuatu nan babeda. Inyo bamain beda jo nan lain. Inyo bisa mancetak gol dan maagiah umpan untuak mancetak gol."

## Rujuakan
Irsyad Maulana

**Irsyad Maulana** (

lahia di Batusangkar, 27 September 1993; umua 25 tahun

) adolah pamain sipak bola Indonesia nan kini bamain untuak Semen padang FC di Liga Super Indonesia. Inyo biasonyo baposisi sabagai Sayok kiri dan Galandang sarang.

## Karier
indak banyak nan mangenal kamampuan Irsyad Maulana sabalum inyo bagabuang jo Arema, tamasuak pandukuang Pelita Jaya FC sabagai tim sabalumnyo, karano Irsyad adolah punggawa Pelita Jaya FC U-21 sabalum bagabuang di Arema sahinggo kamampuan inyo indak banyak dikana. Manyusua dibakukannyo PSSI dan maadoki turnamen Piala Jenderal Sudirman 2015, Irsyad kambali ka kampuang halamannyo mambela Semen Padang FC sabagai pamain patukaran jo pamain baposisi samo jo inyo, Esteban Vizcarra nann baganti mambela Arema Cronus.

## Rujuakan
Marouane Fellaini

**Marouane Fellaini-Bakkioui** (

lahia di Etterbeek, Belgia, 22 November 1987; umua 31 tahun

) adolah saurang pamain sipak bola Belgia nan biaso bamain pado posisi galandang. kini bamain untuak klub Shandong Luneng.

## Kahidupan pribadi
Fellaini nan baagamo Islam lahia dari urang tuo katurunan Maroko. Ayahnyo, Abdellatif adolah mantan penjago gawang nan parnah bamain untuak klub Raja Casablanca dan Hassania Agadir.

## Rujuakan
Thibaut Courtois

**Thibaut Nicolas Marc Courtois**

lahia di Bree, Belgia, 11 Mei 1992; umua 27 tahun

adolah saurang pamain sipak bola asal Belgia nan bamain sabagai panjago gawang untuak Real Madrid dan tim nasional Belgia.

Courtois sabalumnyo parnah bamain untuak Racing Genk. Inyo manjadi salah satu pamain kunci Racing Genk katiko maraih gala juara Liga Pro Belgia 2010–11. Satalah maahabihkan duo musim basamo Racing Genk, Courtois bagabuang jo Chelsea pado bulan Juli 2011 untuak kamudian dipinjamkan ka Atlético Madrid salamo satu musim. Basamo Atlético inyo bahasil maraih gala juara Liga Eropa UEFA 2011–12.

## Karier klub

### Awal karier
Courtois mamulai karier sipak bola pado sabuah klub lokal Bilzen V.V. jo bamain pado posisi bek kiri. Inyo kamudian bagabuang jo akademi sipak bola Racing Genk pado tahun 1999 katiko baumua 7 tahun. Di sinanlah Courtous ketek bamain sabagai saurang panjago gawang. Ktiko baranjak dewasa, inyo manyatokan mantan panjago gawang Manchester United Edwin van der Sar dan panjago gawang Chelsea Petr Čech sabagai idolanyo.

### Chelsea
Pado 16 Juli 2011, Genk manyatokan bahwa alah tajadi kesepakatan biaya transfer Courtois ka Chelsea pado situs web resmi mereka. Pado 26 Juli 2011, Chelsea manyatokan pado situs web resmi mereka bahwa proses transfer Courtois alah salasai jo panandatangan kontrak badurasi limo tahun, jo biayo transfer dipakirokan sebesar £7,9&nbsp;juta. Pado hari nan samo, juo diumumkan bahwa Courtois dipinjamkan ka Atlético Madrid hinggo akhia musim 2011–12.

### Dipinjamkan ke Atlético Madrid
Pado 26 Juli 2011, Courtois bagabuang jo Atlético Madrid untuak kontrak paminjaman hinggo akhia musim 2011–12. Inyo diberikan kaus banomor pungguang 13, nan sabalumnyo dipakai David de Gea.

Inyo manjadi pilihan utamo pado posisi panjago gawang jo tak kabobolan pado ampek dari anam patandiangan awal La Liga. Pado 26 November 2011, Courtois manarimo kartu merah patamo dalam karier profesionalnyo satalah malakukan sabuah "palanggaran urang tarakhia" di kotak pinalti pado pamain Real Madrid Karim Benzema. Atlético mangalami kakalahan 4–1 pado laga Derbi Madrid tasabuik.

Courtois manjadi salah satu pamain kunci dalam keberhasilan Atlético maraih gala juara Liga Eropa UEFA 2011–12. Inyo tampil baik dan indak kabobolan pado kamanangan 3–0 ateh tim La Liga lainnyo Athletic Bilbao pado partai final, 9 Mei 2012, di Bucharest.

Pado 26 Juni 2012, Courtois kambali bagabuang jo Atlético untuak kontrak paminjaman hinggo akhia musim 2012−13.

## Rujuakan
September 2019

## Kajadian

### 10 September

* Kabuik asok dek **hutan tabaka** di provinsi-provinsi tatangga Sumatera Barat alah manyeba ka babagai wilayah inggo ka Sumatera Barat, bahkan Malaysia. *[https://regional.kompas.com/read/2019/09/10/06510021/fakta-kabut-asap-di-sumatera-dan-kalimantan-penerbangan-dibatalkan-hingga?page=all (Kompas])*

### 11 September

* Presiden Indonesia katigo **[[B.J. Habibie]]** *(gambar)* maningga dunia pado umua 83 taun. *([https://nasional.kompas.com/read/2019/09/11/18162731/bj-habibie-meninggal-dunia-di-rspad Kompas])*

### 24 September

* **[[Gampo bumi Maluku 2019|Gampo bumi]]** bamagnitudo 6,5 Mw nan maoyak Maluku maakibaikkan saketeknyo 23 urang maningga dunia. *([http://palu.tribunnews.com/2019/09/26/gempa-m-65-guncang-ambon-kamis-pagi-terjadi-10-gempa-susulan-dengan-magnitudo-terbesar-56. Kompas]) ([http://news.detik.com/berita/d-4722352/bmkg-gempa-m-65-ambon-dipicu-sesar-aktif Detik] )*
* Puluahan ribu urang **[[Unjuk raso jo karusuahan Indonesia September 2019|barunjuak raso]]** di babagai wilayah di Indonesia manuntuik pambatalan pengesahan sajumlah undang-undang nan dianggap kontroversial. (*[https://republika.co.id/share/pya1f3335 Republika]) ([https://megapolitan.kompas.com/read/2019/09/26/10352361/viral-di-medsos-polisi-benarkan-bagus-putra-mahendra-tewas-saat-menuju?page=all Kompas]) ([https://metro.tempo.co/read/1252131/polisi-94-orang-ditangkap-terkait-bentrokan-di-dpr Tempo]*)

### 26 September

* Pado **[[Kabuik asok Asia Tenggara 2019|maso sarangan kabuik asok]]** *(gambar)* di sadoalah wilayah Asia Tenggara, labiah dari 800.000 urang takanai gangguan pernapasan. (''The Straight Times'')
Piladang (tumbuahan)

**Piladang** atau *Coleus atropurpureus* Benth marupokan tumbuahan samak jo tinggi dapek mancapai 1,5 m. Daunnyo manjua sabagai ubek wasir, ubek bisua, ubek damam nifas, ubek radang talingo jo ubek haid indak teratur. Tumbuahan ko punyo namo lain, yaitu *Miana* (Indonesia) *Sigresing* (Batak), *Adong-adong* (Palembang), *Jawek Kotok* (Sunda), *Iler* (Jawa Tangah), *Ati-ati* (Bugis) dan *Serewung* (Minahasa).

## Deskripsi
Tamasuak tumbuahan samusim babatang lunak jo bantuak pacabangan monopodial. Daunnyo marupokan daun tungga babantuak bulek talua. Ujuang daun marunciang jo tapian rato sarato pangka nan tumpua. Patulangannyo manyirip jo panjang 7–11&nbsp;cm, leba 5–7&nbsp;cm, panjang tangkai ± 3&nbsp;cm jo barono ungu.

Bungo Piladang marupokan bungo majemuk babantuak tandan di ujuang batang. Kalopaknyo babantuak corong barono ijau mudo. Mahkota bungo babantuak bibia barono ungu kaputiah-putiahan. Mampunyoi duo banang sari barono putiah jo putiak ketek nan barono ungu.

Buah piladang nan masih mudo barono ijau jo barubah coklat pado wakatu masak atau tuo. Bantuaknyo kotak jo bulek sarato manganduang bijo ketek, mipih, mangkilek sarato barono itam.

Tumbuahan baurek tunggang jo rono kuniang kaputiah-putiahan.

## Rujuakan
Hasri Ainun Besari

**dr. Hj.** **Hasri Ainun Besari** biasa dipanggia Hasri Ainun Habibie () marupoan bini dari  Presiden Indonesia Ketiga, BJ. Habibie. Inyo manjadi Ibu Negara Indonesia katigo dari taun 1998 inggo taun 1999.

Dek jariahnyo nan sangaik  tinggi di dunia kasehatan (khusuinyo dalam panangangan panyakik mato di  Indonesia), makonyo Pemerintah Provinsi Gorontalo pada tahun 2013  mambangun jo meresmian Rumah Sakit Provinsi dr. Hasri Ainun Habibie di Limboto, Kabupaten Gorontalo. Kini ko, Rumah Sakik Ainun Habibie sadang dikembangan menjadi Rumah Sakit Pendidikan (Universitas Negeri Gorontalo) jo Rumah Sakik Rujukan dek  daerah-daerah di wilayah taluak tomini nan tamasuak wilayahProvinsi Sulawesi Utara, Gorontalo, dan Sulawesi Tengah.



## Rujuakan
Parang sudaro

**Parang Sudaro** marujuak pado suatu jinih parang di ma bukan duo atau labiah nagara nan manjadi kubu nan balawanan namun babarapo faksi (=sudaro) di dalam sabuah entitas politik.

Dalam bahaso Inggirih parang sudaro disabuik *civil war* nan sacaro harafiah aratinyo adolah "parang warga sipil" atau "parang madani".

Indak jarang sabuah parang sudaro marupokan tando mulo papacahan sabuah entitas politik

## Babarapo contoh parang sudaro di dunia
* Parang Sudaro Amerika: 1861 - 1865
* Parang Sudaro Rusia: 1917 - 1921
* Parang Sudaro Spanyol: 1936 - 1939
* Parang Sudaro Lebanon: 1975 - 1991
* Parang Sudaro Yugoslavia: 1991 - 1995, 1996 - 1999, 2001
* Parang Sudaro Papua Nugini: 2009
* Parang Sudaro Afganistan
* Parang Sudaro Angola
* Parang Sudaro Caesar
* Parang Sudaro Chad
* Parang Sudaro Cino
* Parang Sudaro El Salvador
* Parang Sudaro Georgia
* Parang Sudaro Inggirih
* Parang Sudaro Irlandia
* Parang Sudaro Kamboja
* Parang Sudaro Laos
* Parang Sudaro Liberia
* Parang Sudaro Liberia Kedua
* Parang Sudaro Liberia Pertama
* Parang Sudaro Nasionalis-Komunis
* Parang Sudaro Nigeria
* Parang Sudaro Salvador
* Parang Sudaro Samoa
* Parang Sudaro Samoa Kaduo
* Parang Sudaro Somalia
* Parang Sudaro Spanyol
* Parang Sudaro Sudan Kaduo
* Parang Sudaro Yaman
* Parang Sudaro Yunani: 1946 - 1949
* Parang Korea
Politeknik Pertanian Negeri Payakumbuh

**Politeknik Patanian Negeri Payakumbuah**, adolah paguruan tinggi negeri nan tadapek di Kabupaten Lima Puluh Kota, Sumatra Barat. Politeknik Patanian Negeri Payakumbuah saat ini mamiliki 3 buah jurusan yaitu Teknologi Patanian, Budidayo Tanaman Pakebunan dan Budidayo Tanaman Pangan.

## Program studi
Politeknik Patanian Negeri Payakumbuah saat kini mangalola 3 Jurusan jo 10 Program Studi nan tadiri dari 8 Program Studi DIII dan 2 Program Sarjana Sains Terapan (S.TRp) yaitu:

#### '''Jurusan Budidayo Tanaman Pakabunan'''

# Program Studi Budidayo Tanaman Pakabunan
# Program Studi Pangalolaan Pakabunan (Program DiV/Sarjana Sains Terapan)

Katua Jurusan Budidayo Tanaman Pakabunan saat kini adolah Ir. Noveri, MP samantaro Sekretaris Jurusan adolah Ir. Misfit Putrina, MP

#### '''Jurusan Budidiyo Tanaman Pangan'''

# Program Studi Budidaya Tanaman Pangan
# Program Studi Agribisnis Pertanian
# Program Studi Peternakan
# Program Studi Teknologi Produksi Hortikultura
# Program Studi Manajemen Produksi Pertanian (Program DiV/Sarjana Sains Terapan)

Katua Jurusan Budidayo Tanaman Pangan saat iko adolah Ir. Setya Dharma, M.Si dan Sekretaris Jurusan adolah Ir. Muflihayati, MP

#### '''Jurusan Teknologi Patanian'''

# Program Studi Teknologi Pangan
# Program Studi Tata Air Pertanian
# Program Studi Mesin dan Peralatan Pertanian

Katua Jurusan Teknologi Patanian saat iko adolah Ir. Elvin Hasman, MP dan Sekretaris Jurusan adolah Jamaluddin, S.Si, M.Si

Khusus untuak program D4, Tahun 2012 Kaduo Program studi tasabuik alah maluluihkan mahasiswanyo sabagai Luluihan Padananyo.

## Pautan Lua
*  
*  Pejabat Pengelola Informasi dan Dokumentasi
Makam Siti Fatimah Binti Maimun

Siti Fatimah Binti Maimun adolah salah saurang tokoh nan manyiarkan agama Islam di Jawa. Inyo barasl dari Kedah.
Komplek makam Siti Fatimah Binti Maimun tamasuak situs nan disabuik jo Pasucinan. Makam iko talatak di Desa Leran, Kec. Manyar, kab. Gresik. Makam iko marupokan makam tatuo, di komplek makam iko
Urang Uighur

**Urang Uighur** atau **Uygur**, **Uigur**, **Uyghur** (Uyghur: ئۇيغۇر; Hanzi: 维吾尔; Hanzi tradisional: 維吾爾; Hanzi: Wéiwú'ěr) adolah salah satu etnis minoritas resmi di Republik Rakyat Cino. Etnis iko marupokan katurunan dari etnis kuno Huihe nan tasebar di Asia Tangah, manuturkan bahasa Uighur dan mamaluak agama Islam.

Salain Republik Rakyat Cino, populasi etnis iko juo tasebar di Kazakhstan, Kyrgystan dan Uzbekistan.

Urang Uighur basamo urang Hui manjadi etnis utamo pamaluak Islam di Cino, tatapi ado pabedaan budayo dan gayo hiduik nan kentara di antaronyo. Urang Uighur labiah bernafaskan Sufi sadangkan urang Hui labiah pado mazhab Hanafi.

## Referensi
SMP Negeri 1 Padang

**SMP Negeri 1 Padang** adolah sikolah manangah patamo negeri nan talatak di Jl. Jend. Sudirman No. 3, Kota Padang. Bangunan sikolah iko marupokan salah satu bangunan basijarah di Kota Padang. Pado zaman panjajahan, tampek iko manjadi basis garakan militer rakyat dalam mausia panjajahan Belando di Kota Padang. Sikolah iko pado awalnyo banamo MULO katiko zaman panjajahan Balando. Namun satalah Indonesia merdeka, namonyo barubah manjadi PERMINDO. Kamudian barubah manjadi SLTPN 1 Padang hinggo akhirnyo barubah manjadi SMP Negeri 1 Padang.

Babarapa tokoh takana basikolah di siko. Di antaronyo adolah proklamator bangsa, Dr. H. Moh. Hatta, Mantan Perdana Menteri Indonesia, Mohammad Natsir, dan Gubernur Sumatra Barat Irwan Prayitno.

## Prestasi
Sajak babarapo tahun balakangan iko SMPN 1 Padang sangek banyak maraih prestasi. Mulai dari tingkek kota hinggo tingkek Internasional. Di tingkek provinsi Sumatra Barat, SMPN 1 Padang satiok tahun hampia salalu maraih nilai Ujian Nasional tatinggi. Selain tu di bidang sains, palajar SMPN 1 Padang hampia salalu mandominasi paringkek tatinggi. Pado bulan September 2006 nan lalu, salah saurang siswa SMPN 1 Padang berasil maraih perunggu dalam Olimpiade Sains Biologi Nasional di Semarang, pado tahun 2011 SMPN 1 Padang bahasil maraih perak dalam Olimpiade Biologi tingkek Internasional di Afrika Selatan, pado tahun 2013 SMPN 1 Padang bahasil manjadi sekolah Adiwiyata Nasional.dan pado tahun 2015 SMP Negeri 1 Padang bahasil manjadi Sekolah Adiwiyata Mandiri, pado tahun 2018 SMPN 1 Padang bahasil maraih medali parunggu pado bidang Ilmu Pangatahuan Sosial dalam Olimpiade Sains Nasional 2018 serta maraih medali perak pado bidang Ilmu Pengatahuan Alam dan Teknologi dalam Olimpiade Panalitian Siswa Indonesia 2018. Di bidang, non akademik, siswa SMPN 1 Padang juo banyak mancetak prestasi sabagai finalis dalam ajang Festival dan Lomba Seni Siswa Nasional, Olimpiade Olahraga Siswa Nasional, Olimpiade Literasi Siswa Nasional, Modelling Competition, dan masih banyak lagi.

## Rujukan
Suku Bodi

**Suku Bodi** marupoan salah satu suku induk yang ada di Minangkabau nan juo marupokan sekutu dari Suku Caniago nan kamudian mambantuak *Adaaik Perpatih* atau dikana juo jo namo *Lareh Bodi Caniago*. Manuruik tambo Minangkabau, pasekutuan iko didirikan dek Datuak Parpatih Nan Sabatang.

## Etimologi
Bodi barasa dari *bodhi* kato dalam bahaso Sanskerta nan maknanyo bararti n*an alah mandapek patunjuak*.
Bodi dapek dirujuak kapado pohon Bodhi, yaitu sabuah pohon nan sangek penting bagi patapa Buddhisme, dan kononnyo dahulu masyarakaaik suku iko adolah panganut Buddha nan taaik, serta suku iko alah manampeki wilayah kawasan Minang jauah sabalum datangnyo agama Islam. Manuruik tambo suku iko tamasuak salah satu suku awal dalam tatanan masyarakaik Minangkabau.

## Panghulu adaik
Saparti dalam tradisi Minang lainnyo, pengulu suku salalu diagiah galaran datuak, babarapo galaran datuak pado suku Bodi antaro lain *Datuk Sinaro Nan Pandak*, *Datuk Marajo Nan Rambayan* di nagari Aie Tabik.

## Pasebaran
Masyarakaik suku iko tagadang di wilayah *darek* (padalaman Minangkabau) diantaronyo pado kawasan kabupaten Tanah Datar, kabupaten Lima Puluh Kota dan kota Payakumbuh.

## Pemekaran
Jo mampahatikan keterkaitan antar suku dalam masyarakaik adaik Minangkabau, suku Bodi indak malakukan pemekaran, tatapi pado nagari tatantu suku iko bagabuang jo suku Caniago sahinggo kamudian manjadi Suku Budi-Caniago atau Suku Bodi-Caniago, misalnyo di kanagarian Lubuk Jambi, Kuantan Mudik, Riau.

## Rujuakan
Banda Bakali

**Banda Bakali** adolah istilah dalam bahaso Minangkabau untuak manyabuik sungai buatan atau kanal nan tadapek di Kota Padang, Sumatra Barat, Indonesia. Kanal banjir iko marupokan tampek bamuaronyo babarapo sungai dan saluran-saluran drainase di Padang, nan kamudian akan dialirkan taruih ka Samudra Hindia.

Banda Bakali dibangun sabagai sarano pangandalian banjir nan acok dihadoki Kota Padang. Namun dalam pakambangannyo, pandangkalan kanal atau saluran akibek adonyo pangandapan sedimen di sapanjang saluran dan di muaro manyababkan kalancaran aliran tautamo katiko tajadi banjir tagaduah.
Universitas Islam Negeri Imam Bonjol Padang

**Universitas Islam Negeri Imam Bonjol** (**UINIB**) adolah paguruan tinggi Islam nagari di Kota Padang, Sumatra Barat. UIN Padang diagiah namo Imam Bonjol yaitu saurang Ulama jo Pahlawan Nasional Indonesia nan barasa dari Sumatra Barat. Badasaran Paraturan Presiden (Perpres) Nomor 35 tahun 2017, IAIN Imam Bonjol rasmi barubah manjadi UIN Imam Bonjol.

## Sajarah

UIN Imam Bonjol Padang awalnyo ditagakan sabagai Institut Agama Islam Negeri (IAIN) pado 29 November 1966, badasaran Surek Kaputusan Mantari Agamo RI No. 77/1966 tatanggal 21 November 1966. Jo Surek Kaputusan Mantari Agamo itu IAIN Imam Bonjol mampunyoi ampek fakultas, yaitu Fakultas Tarbiyah di Padang Fakultas Ushuluddin di Padang Panjang, Fakultas Syari’ah di Bukittinggi, jo Fakultas Adab di Payakumbuh.

Dalam babarapo taun kamudian tajadi panambahan Fakultas cabang di IAIN Imam Bonjol, yakni Fakultas Tarbiyah taun 1968 dan Fakultas Ushuluddin taun 1970 di Padang Sidempuan Sumatra Utara, Fakultas Dakwah taun 1968 di Solok, jo Fakultas Tarbiyah taun 1971 di Batusangkar. Pada tahun 1973 kaduo fakultas cabang di Padang Sidempuan bagabaung jo IAIN Sumatera Utara, jo samantaro Fakultas cabang di Batusangkar dan Bukittinggi.

Sajak taun 1976 limo fakultas (Adab, Dakwah, Syari’ah, Tarbiyah, Ushuluddin) alah dipusatan di Padang, sabagai ibu kota provinsi Sumatra Barat. Tapi kabaradoan Fakultas Syari’ah di Bukittinggi jo Fakultas Tarbiyah d Batusangkar masih dipatahankan sabagai duo fakultas cabang. Sajak taun 1997 pamarintah malapehan sadoalah fakultas-fakultas cabang dari IAIN, STAIN tamasuak fakultas cabang IAIN Imam Bonjol Padang di Batusangkar dan Bukittinggi saat iko ado 33 STAIN sa-Indonesia. Badasaran Paraturan Presiden (Perpres) Nomor 35 taun 2017, IAIN Imam Bonjol rasmi barubah manjadi UIN Imam Bonjol.

## Program/ Fakultas
Pado saat kini UIN Imam Bonjol mampunyoi 6 (anam) Fakultas jo Program Pascasarjana, yaitu:
# Fakultas Adab dan Humaniora
# Fakultas Dakwah dan Ilmu Komunikasi
# Fakultas Syariah
# Fakultas Tarbiyah dan Keguruan
# Fakultas Ushuluddin
# Fakultas Ekonomi dan Bisnis Islam
# Program Pascasarjana S2 dan S3

## Galeri

Berkas:Gate of Imam Bonjol State Islamic University.jpg|Gerbang masuk UINIB
Berkas:Old Rectorate of Imam Bonjol State Islamic University, 2018.jpg|Gedung Rektorat UIN Imam Bonjol
Berkas:Masjid Kampus UIN Imam Bonjol.jpg|Masjid Baitul Hikmah UIN Imam Bonjol
Berkas:GSG UIN Imam Bonjol Padang 2018.jpg|Gedung Serba Guna UINIB
Berkas:WikiLatih UIN Imam Bonjol Padang 17 Juli 2018 (1).jpg|WikiLatih UINIB 2018


## Rujuakan

## Pranala lua
* 
* IAIN Imam Bonjol di situs Pusat Data dan Analisis Tempo
Ermanto Tolantang

**Prof. Dr. Ermanto, S.Pd., M.Hum.** ato di kenal juo jo namo pena **Ermanto Tolantang** (lahia di Lubuk Nyiur, Kabupaten Pesisir Selatan, Sumatera Barat, pado 12 Februari 1969; umua 50 tahun) adolah surang akademisi jo panulih Indonesia. Baliau marupoan Dekan Fakultas Bahasa dan Seni Universitas Negeri Padang (UNP) pado periode 2019—2023.

Baliau dilantik jo Rektor UNP Prof. Ganefri, Ph.D. manjadi Dekan FBS Universitas Negeri Padang pado periode 2019—2023 pado Salasa, 30 Juli 2019 di Auditorium UNP Air Tawar Padang. Baliau sabalumnyo adolah Wakil Dekan I FBS UNP periode 2016—2019.

## Karya-Karya
Salain sabagai akademisi Ermanto juo mamiliki namo pena nan dikanal sabagai Ermanto Tolantang.  Baliau marupoan panuli novel dari *Tujuh Cinta Si Anak Kampung* nan tarbit pado tahun 2014, novel *Sansai* nan tarbit  tahun 2018, novel katigo baliau nan bajudul Rindu Banda Sapuluah nan ditarbitkan jo Penerbit Pustaka Tunggal Jakarta pado bulan Juli 2019.

## Riwayaik Pandidikan

* SD N Tuik Batang Kapas,  Pesisir Selatan (1982)
* MTsN Tuik Batang Kapas, Pesisir Selatan (1985)
* SPG Negeri Painan (1988)
* S1 Pendidikan Bahasa dan Sastra Indonesia IKIP Padang (1993)
* S2 Ilmu Linguistik UGM Yogyakarta (1999)
* S3 Ilmu Linguistik UNS Surakarta (2008)

## Riwayaik Jabatan

* Wakil Kapalo Humas IKIP Padang (periode 1995-1997)
* Katuo Program Studi Sastra Indonesia FBSS Universitas Negeri Padang (2010-2012).
* Wakil Dekan I Fakultas Bahasa & Seni Universitas Negeri Padang (periode 2012-2016)
* Wakil Dekan I Fakultas Bahasa & Seni Universitas Negeri Padang (periode 2016-2019)
* Dekan Fakultas Bahasa & Seni Universitas Negeri Padang (periode 2019-2023)
* Dekan Fakultas Bahasa & Seni Universitas Negeri Padang (periode 2023-2028)

## Rujuakan
Kambanglah Bungo

Kambanglah bungo adolah lagu daerah nan barasa dari Sumatera Barat, lagu Kambanglah Bungo ko diciptaan jo Syofyan Naan dan dipopuleran dek Oslan Husein di tahun 1960-an. Kambanglah Bungo adolah lagu nan mancaritoan tantang keindahan tanah Minangkabau.  

## Syair
Kambanglah bungo parawitan

Simambang-riang ditarikan

Di desa dusun Ranah Minang

Bungo kambang, sumarak anjuang

Pusako Minang, tanah Pagaruyuang

Dipasuntiang siang malam

Tabayang-bayang rumah nan gadang

Kambanglah bungo parawitan

Simambang-riang ditarikan

Di desa dusun Ranah Minang

## Rujuakan
Geokimia

**Geokimia** adolah sains yang mangunoan prinsip jo teknologi bidang kimia untuak maaanalisis sarato manjalehan mekanisme di baliak sistem geologi sarupo kerak bumi jo lauik yang ado di atehnyo. Cakupan geokimia malueh kalua geo (bumi), tamasuak saluruah sistem pergerakan bebatuan di tata surya sarato punyo kontribusi pantiang dalam mamahami proses di baliak konveksi mantel, pambentukan planet, hinggo asa mulo bebatuan sarupo granit jo basal.

## Subbidang
Subbidang yang ado di geokimia adolah:

* Geokimia isotop, malibekan penentian konsentrasi relatif jo absolut dari suatu elemen kimia jo isotopnya di bumi sarato di permukaan bumi
* Astrokimia maliputi analisis jo panyebaran elemen jo isotopnya di alam semesta
* Biogeokimia, bidang yang fokus pado studi efek kahidupan di bahan-bahan kimia yang ado di bumi
* Geokimia organik, mampalajari peran proses jo senyawa yang diturunan dari atau sabalunnyo yang marupoan makhluk iduik
* Geokimia parairan, maliputi studi peran sajumlah elemen di dalam badan aia, sarato caronyo mangalami parubahan jumlah jo senyawa liwaik proses yang malibekan interaksi bumi-atmosfer-parairan.
* Geokimia wilayah maliputi studi jo aplikasi geokimia di bidang lingkungan, hidrologi, sarato eksplorasi mineral.

## Caliak pulo

* Petrologi
* Tefrokronologi
* Astrokimia

## Bahan bacoan takaik

* Holland, H.D., & Turekian, K.K. (2004). ''Treatise on Geochemistry''. 9 Volumes. Elsevier
* Marshall, C., & Fairbridge, R. (2006). ''Encyclopedia of Geochemistry'' . ISBN 1-4020-4496-8. Berlin: Springer.
* Bernard Gunn: ''The Geochemistry of Igneous Rocks''
* Gunter Faure (1986). *Principles of Isotope Geology*, John Wiley & Sons. ISBN 0-471-86412-9
* H.R. Rollinson (1993), *Using Geochemical Data: evaluation, presentation, interpretation* (Longman). ISBN 978-0-582-06701-1
* W.M. White: *Geochemistry* (Free Download)

## Rujuakan
Pupuik Tanduak

**Pupuik Tanduak** adolah sabuah alat musik tradisonal nan dimainan dengan caro diambuih, nan barasa dari Sumatera Barat. Alat musik ko dibuek dari tanduak kabau jo bambu. Pupuik tanduak tabuek dari bambu ketek, ado pulo nan tabuek dari batang padi. Bagian bawah di sambuang jo tanduak kabau babantuak malangkuang. Bagian ujuang nan runciang dibuang saketek hinggo balubang ujuang pangkanyo. Bagian pangka agak gadang jo diagiah hiasan motif tumpal jo itiak pulang patang. Pado ujung pangka diikek jo tali rotan nan dijalin. Pupuik manggunoan batang padi jo tanduak kabau nan bafungsi sabagai corong sahinggo bunyinyo dapek diatua, caronyo ditutuik jo dibukak bagian tanduak nan babantuak corong. Biasonyo alat musik ko dimainan basamo talempong jo gandang wakatu acara gotong-royong, tali bandar, sarato panen. 

## Rujuakan
Tomaik

**Tomaik** adolah tanaman buah nan mamiliki namo ilmiah *Solanum lycopersicum.* manuruik (Musaddad 2003; Wiryanto, 2002),ado limo janih buah tomaik badasarkan bantuknyo. Nan patamo tomat biaso (L. Commune) adolah tomaik nan acok ditamui di pasa-pasa. Nan kaduo tomaik apel jo pir (L.pyriporme) nan buahnyo babantuk bulek jo saketek kareh, tomaik janih ko manyarupoi buah apel jo pir. Tomaik ko pun acok ditaui di pasa-pasa. Nan katigo tomaik kantang (L. grandifolium) nan ukuran buahnyo labih gadang dibanding tomaik apel. Salanjuiknyo tomaik gondol (L.Validum) nan bantuknyo agak lonjong, kareh dan agak tabah kuliknyo. Nan tarakhi tomaik ceri (L. esculentum var cerasifrme) nan bantuiknyo bulek dan taraso manih.

## Manfaaik
Ado banyak manfaaik nan dimiliki oleh buah tomaik kok. Nan patamo tomaik dapek mancagah panyakik kanker karano tomaik adolah sumber kuek antioksidan jo vitamin C nan dapek mambantu malawan radikal bebas malawan kanker,  itu     karano kandungan *lycopene* nan tenggi pado tomat dapaik mambantu mancagah kanker. Tomaik pun dapek malindungi jantuang, karano kandungan kolin, potassium, serat jo vitamin C pado tomaik dapek maningkean fungsi jantuang. Tomaik dapek mancagah diabetes karano serat pado tomaik tenggi, sehinggo dapek manurunan resiko diabetes. Tomaik rancak untuak kulit karano mangandung vitamin C nan dibutuhkan untuk sintesis kolagen, nan mambuek kulit tatap kancang, dan bisa loh digunoan sabagai panyambuhan luko. Tomaik dapek mangurangi depresi, karano tomaik mangandung folat. Tomaik dapek maningkatan pancalikan karano tomaik mangandung beta karaton jo Vitamin A. Tomaik dapek maningkean sistem pencernaan Tomaik dapek malawan paradangan. Tomaik dapek mencagah infeksi saluran kemih.

## Kandungan Gizi Tomaik
Vitamin C (23.4&nbsp;mg / 100 gr, 26% Kabutuhan harian), vitamin A (883 IU / 100 gr, 17 % Kabutuhan harian),  potasium (237&nbsp;mg /100 gr, 7% Kabutuhan harian), mangan (0.1&nbsp;mg/ 100gr, 6 % kabutuhan harian), Vitamin K (7.9 mcg / 100 gr, 10 % kabutuhan harian),  serat (1.2 g / 100 gr, 5% kabutuhan harian),  asam folat (15 mcg/100gr, 4 % kabutuhan harian), vitamin B6 (0.1&nbsp;mg/ 100 gr, 4% kabutuhan harian), vitamin B3 (0.6 % / 100 gr, 3 % kabutuhan harian), zat besi (0.1&nbsp;mg/ 100 gr, 3% kabutuhan harian.

## Rujuakan

## Pautan lua
*
Siti Kalasun

**Siti Kalasun** marupokan sabuah carito rakyaik Minangkabau nan populer, mangisahkan tantang padusi Minang masa lalu, puti bungsu, barasa dari kab 50 Kota. Siti Kalasun marupokan saurang padusi nan ditinggaan suaminyo pai marantau, jo kasabaran Siti Kalasun tetap manunggu suaminyo babaliak.

## Sinopsis
kaba ko mancaritoan tantang saurang padusi nan banamu siti kaluan nan setia manunggu suaminyo babaliak pulang. barawal dari Siti Kalasun nan dinikahkan jo Sabarudin. Sabarudin marupokan saurang bujang nan gagah di kampuang nyo, lakunyo baiak, pandai pulo mangaji. Parnikahn nan indak saliang suko karano dijodohkan, karano sabab parjodohan saliang indak tau maso sabarudin kawan samo sakolah di parabek. Lah tau maso kawan samo sakolah, nikah kaduonyo saliang bakasiah sayang. lah nikah kaduonyo, indak lamo sabarudin pai marantau, marantau ka medan deli. dipajalan ka medan, kironyo batamu jo kawan lamo Malin Saidi. Disinan dicubolah dek sabarudin bakarajo jo urang cino mambuek roti. indak nampak paruntuangan di kampouang urang, sabarudin mancari paruntuang di Banjarmasin, lah sampai di banjarmasin, bakarajolah disinan lah nampak paruntuangan, baniak lah sabarudin nak pulang ka manjapuik si Siti kalasun.

adolah saurang nan dikanal kayo di kampuang nyo, nan banamo Sutan Palindih, Urang kayo Banjarmasin sagalo punyo sagalo nan di kandak pasti mandapek. Batamulah Siti kalasun jo Sutan palindih, disinan Sutan palindih manjatuahkan Sabarudin, mamburuak an sabarudin ka Siti Kalasun, tapi dek kasetiaan nyo, Siti Kalasun masih setia mananti. Dek amak kalasun alah dapek pulo umbuak bakeh Sutan palindih.

bara hari sasudah palindih ka rumah, Sabarudin taragak pulang ka kampuang, tapi sabarudin pulang mamakai caro untuak manilai kasatiaan Siti kalasun. Sabarudin pun pulang ka kampuangnyo dek alah ndak saba ka basarobok jo Siti Kalasun. Pulanglah Sabarudin ka rumah Siti Kalasun, mancaliak lakinyo pulang basalemak peak, Siti kalsun maajak sabrudin ka pasa, dipajalan ka pasa, Sabarudin manyuruah Siti Kalasun manunggu sabanta. Takajuik suaminyo alah barubah, disinan Sabrudin baru manjalehan apo nan tajadi sabananyo. Dek kasabaran Siti kalasun, Sabarudin maajak Siti kalasun ka Banjarmasin hiduik baduo barumah tanggo, baranak duo padusi rancak ka pangganti mandehnyo Siti Kalasun.

## Rujuakan
Aboean Goeroe-Goeroe

**Aboean Goeroe-Goeroe** (AGG) adolah pakumpulan guru-guru nan batugas di Sumatra Barat, khususnyo di Fort de Kock (sekarang Bukittinggi). Pakumpulan iko didirikan di Fort de Kock pado taun 1921.

Aboean Goeroe-Goeroe punyo majalah bulanan jo namo nan samo nan tabik dari 1927 hinggo 1931. Majalah iko digunoan sabagai sarana komunikasi jo batuka informasi di antaro anggota-anggota pakumpulan khususnyo jo masyarakat pado umumnyo.

## Kapangurusan
Kapengurusan AGG dipimpin dek M. Thaib St. Pamoentja jo Dt. Bagindo sabagai wakia katua, Kasip sabagai sekretaris, sarato St. Saripado sabagai bendahara. M. Thaib adolah *hoofdschoolpoziener* atau nan punyo sakola sarato kapalo sakola. Anggota AGG tadiri dari guru nan punyo sakola (*schoolopziener*), kapalo sakola, jo guru nan ditugasan di Sumatra Barat, terutamo Fort de Kock. Adapun di tataran anggota, ado nama Manan, Dt. Radja Ibadat, St. Pamenan, H. St. Ibrahim, Dj. St. Machoedoem, B. Soetan Maroehoen, dan Z. St. Sinaro.

Anggota Aboean Goeroe-Goeroe dimintak pitih tiok bulan nan diparuntukan untuak "mentjahari keonetoengann jang halal". Iuran nan punyo sakola jo guru adolah 2,5 gulden, sadangkan nan bastatus sabagai guru bantu adolah 1 gulden.

Pado taun patamo didirikan, AGG punyo 167 anggota jo jumlah pitih simpanan 3.728,50 gulden. Pado taun 1928, anggotanyo batambah banyak sampai ka Jambi, Palembang, jo Borneo (Kalimantan) nan banyaknyo sampai 422 urang, jo jumlah pitih simpanan 25.112 gulden.

## Pakambangan
Selamo tujuah taun patamo, AGG indak punyoa kantua. Pado taun 1928, AGG bisa manyewa sabuah rumah di Fort de Kock untuak kantuanyo.

## Majalah

Majalah *Aboean Goeroe-Goeroe* tabik patamo kali 1927 dek penerbitan "Agam" di Fort de Kock. Majalah iko marupoan "orgaan oentoek pemadjoekan onderwijs, bahaso, jo bangsa". Penerbitannyo sampai pado taun 1931. Kini ko, sabagian eksemplar *Aboean Goeroe-Goeroe* asli tasimpan di Universitas Leiden, Belanda.

## Rujuakan
Daftar Wakia Presiden Indonesia

**[[Wakia Presiden Indonesia|Wakia Presiden Republik Indonesia]]** adolah urang nan paliang bapangaruah jo mamacik kakuatan tagadang kadua satalah Presiden di Nagara Kasatuan Republik Indonesia. Wakia Presiden marupoan garis partamo dalam pawarisan kakuasaan Presiden. Pembantuakan Wakia Presiden ditetapan pado 1945 jo dasar Undang-Undang Dasar 1945 nan dirumusan sabalunnyo dek Badan Persiapan Usaha Kemerdekaan Indonesia (BPUPKI). Wakia Presiden pertama Indonesia adolah Mohammad Hatta nan ditetapan basamo jo pangangkatan Soekarno sabagai Presiden partamo Indonesia pado 18 Agustus 1945, sahari satalah kamerdekaan Indonesia.

Jabatan wakia presiden di Indonesia pernah mangalami kakosongan yaitu sajak taun 1949 sampai 1967 samaso pamarintahan Soekarno. Satalah itu, maso Soeharto diangkek sabagai pejabat presiden, tahun 1967 sampai dengan 1968, tamasuak katiko sacaro definitif manjabat sabagai presiden (1973), jabatan iko kosong juo. Jabatan wakia presiden baru tarisi baliak pado wakatu Hamengkubuwana IX mandampingi Soeharto pado tahun, mulai 24 Maret 1973. Tacatat, salamo Soeharto mamimpin Indonesia, ado anam wakia presiden nan mandampingi. Kakosongan pasca-Soeharto pernah tajadi katiko Bacharuddin Jusuf Habibie manggantiannyo pado taun 1998. Habibie jo Megawati Soekarnoputri marupoan duo wakia presiden nan akhianyo manjabat sabagai presiden. Sedangkan Muhammad Jusuf Kalla, satu-satunyo wakia presiden nan mandampingi duo presiden, yaitu Susilo Bambang Yudhoyono pado periode 2004-2009 jo Joko Widodo pado periode 2014-2019. Brikuik adolah **Daftar Wakia Presiden Indonesia** sajak 1945 sampai kini.

;Legenda




## Mantan Wakia Presiden nan masih hiduik
Per September 2019, hanyo tadapat 5 mantan Wakia Presiden Indonesia nan masih hiduik. Kamatian terakhir mantan wakia presiden adolah Hamzah Haz nan maningga pado 24 July 2024 (umua 84 tahun).

Berkas:Try Sutrisno Official Portrait.jpg|**[[Try Sutrisno]]**(1993–1998)
Berkas:Megawati Sukarnoputri in hijab (cropped).png|**[[Megawati Soekarnoputri|Megawati S.]]**(1999–2001)
Berkas:Boediono, official vice-presidential portrait (2009).jpg|**[[Boediono]]**(2009–2014)
Berkas:Jusuf Kalla Vice President Portrait 2014.jpg|**[[Jusuf Kalla]]**(2004–2009; 2014–2019)
Berkas:Ma'ruf Amin 2019 official portrait.jpg|**[[Ma'ruf Amin]]**(2019–2024)


## Catatan

## Referensi
;Spesifik

;Utama
* .
* .
* .
* .
* .
* .

## Galeri

Berkas:Stamps of Indonesia, 034-05.jpg|Prangko Wakil Presiden Jusuf Kalla


* Sejarah Lembaga Kepresidenan Indonesia
* Daftar ibu dan bapak negara Indonesia

## Pautan lua
*  Situs web resmi Wakil Presiden Republik Indonesia
Tambika

**Tambika** (bahaso Indonesia: ***tembikar***) adolah barang nan tabantuak dari tanah liek nan dikarehan jo caro dibaka. Mode tambika tamasuak gerabah, periuk, jo persolen. Dalam sijarah umaik manusia, tinggalan alah dikenal dari maso prasejarah, tapeknya sabalun zaman Neolitikum dan tamasuak panamuan manusia paliang tuo. Tambika dibuek manjadi benda-benda sasuai kainginan. Sudah itu, diangekan pado suhu tinggi (600-1600° C) dalam tungku pambakara untuk mambuek bantuaknyo manjadi kuek.

Di Minangkabau, karajinan tambika dikenal di sado daerah. Hal iko disebabkan dek tambika dijadian alaik-alaik dapua takah pariuak, balango, kuali, kumbuak, menggu, kendi mangkuak, teko, cangkia, jo sabagainyo. Caro mambuek tambika masih sederhana. Patamo, tanah liat dilumekan, ditumbuak jo kayu atau alu, lalu diinjak-injak sampai kalua gatahnyo, baru dibantuak sasuai nan dinio. Membuek tambika indak paralu cetakan, tapi hanyo bagantuang keahlian jo katarampilan tangan. Benda tambika nan lah dibantuak lalu dibaka di tungku pembakaran.

Pado umumnyo, karajinan tambika dijadian usaho industri karajinan rumah tanggo.

## Referensi
SMA Negeri 1 Padang

**SMA Negeri 1 Padang** adolah salah satu sikolah manangah ateh (SMA) bastatus negeri nan talatak di Kelurahan Lolong Belanti, Kecamatan Padang Utara, Kota Padang, Sumatra Barat. Sikolah iko baalamaik di Jalan Belanti Raya No. 11, babarapo puluah meter ka arah barat dari Jalan Khatib Sulaiman, Padang. Sabalumnyo, sikolah iko baalamaik di Jalan Sudirman No. 1, tatapi kamudian direlokasi ka lokasi kini karano bangunan sikolah nan lamo rusak berat akibaik gempo bumi Sumatera Barat 2009. Gaduang sikolah nan baru dibangun di ateh lahan salueh 1,6 hektare pado 10 November 2009 dan salasai pado 7 Agustus 2010.

## Sijarah
Cikal bakal tabantuaknyo sikolah iko bakaitan jo kabaradoan Paguruan Manangah Indonesia (Permindo) nan didirikan pado tahun 1949 dek tokoh-tokoh Republikein di Padang. Sabalumnyo, sikolah-sikolah di Padang masih manggunokan bahaso Balando sabagai bahaso panganta kecuali Madrasah Adabiyah, nan alah babahaso pangantar Indonesia. Dek karano itu pado tanggal 2 Mei 1949, babarapo tokoh Republikein tamasuak para guru mambuka sikolah Paguruan Manangah Indonesia di Padang nan batampek di bakeh gaduang Persatuan Guru Agama Islam (PGAI) di Jati, Padang Timur. Pado mulonyo Permindo dibagi manjadi anam kelas, maliputi tingkek SMP dan SMA. Maskipun barado di bawah pangawasan pamarintah Hindia Balando, kabaradoan Permido nan juo manggunokan bahaso Indonesia sabagai bahaso pangantar indak dipamasalahkan. Paro guru dan siswa Permindo bebas masuak dan kalua sikolah, bahkan tokoh-tokoh Republikein dibiarkan manyalanggarokan kagiatan-kagiatannyo di kompleks sikolah iko, saparti upacara paringatan proklamasi kemerdekaan Indonesia pado tahun 1949.

### Gaduang
Gaduang SMA Negeri 1 Padang pado mulonyo marupokan bakeh gaduang *Europeesche Lagere School* (ELS), salah satu sikolah Balando di Padang nan talatak di Jalan Balantuang nan didirikan pado tahun 1917. Salain digunokan untuak tampek balaja ELS, gaduang sikolah iko sampek siliah baganti manjadi bamacam-macam tampek pandidikan, saparti sikolah Jagoka salamo panjajahan Japang, baliak manjadi gaduang ELS pado maso pajuangan kamerdekaan, dan tarakhia baru manjadi gaduang SMA Negeri 1 Padang. Maskipun alah tamasuak tuo, gaduang iko masih tatok batahan jo arsitektur aslinyo. Pado tahun 2008, katiko Drs. Jufril Siry, MM manjabek sabagai kapalo sikolah, gaduang iko direnovasi dek Balai Pelestarian Peninggalan Purbakala Batusangkar nan pamohonannyo alah disampaikan sajak tahun 2003.

## Rujuakan
Tulip

**Bungo Tulip** adolah bunga nan barasa dari nagara Turki, dimano arti kato Tulip tu sandiri barasa dari Turki, dulband jo sorban nan artinyo kain nan dililik untuak manutuik kapolo. hinggo kiniko masih banyak urang nan baranggapan kalo bungo tulip barasa dari nagari Balando, namun sabananyo bungo tulip ndak barasa dari Balando, malainkan dari wilayah Asia Tengah. Tulip marupoan bungo liar nan tumbuah di kawasan Asia Tengah. Ndak dikatahui pasti bilo wakatu Belanda mulai mambudidayakan bungo tulip, tatapi diparkiroan bungo tulip ko mulai di bawok ka Balando sabagai buah tangan pado tahun 1550-an oleh kapa-kapa nan barasa dari Istanbul, Turki.

## Tulip di Balando
Kepopuleran tulip di Balando dimulai pado abad ka-17, perekonomian nagari Balando tumbuah pasat nan mamicu parsaingan di antaro pacinto bungo tulip, Banyak padagang balomba-lomba mancari bungo tulip tarindah, dengan hargo tenggi. Pado saek tu harago bungo tulip di balando manjadi samakin maha, bahkan dikabaan ado bungo tulip nan sahago jo sabuah rumah. Pado saek tu bungo tulip di golongan manjadi 4 kategori; *couleren* (tulip bawarno tunggal), *rozen* (tulip baneka warna, seperti merah jo merah muda jo dasar putiah), *violetten* ( tulip bawarno lila jo ungu dengan dasar putiah), nan tarakhi *bizarden* (tulip bawarno merah, cokelat jo ungu dengan dasa kuning).

## Rujuakan
SMA Negeri 2 Padang

** SMA Negeri 2 Padang** adolah sikolah manangah ateh negeri nan barado di Jalan Musi Nomor 2, Purus Ateh, Padang, Sumatra Barat. SMA Negeri 2 padang marupokan salah satu sikolah favorit di Kota Padang khususnyo dan di Sumatra Barat umumnyo.

Babarapo tokoh nasional parnah basikolah di siko. Di antaronyo mantan Katua DPD RI Irman Gusman, Wakil Mendikbud dan Rektor Unand Musliar Kasim, Wakil Menteri ESDM Arcandra Tahar, Kapolda Sumbar Irjen Fakhrizal, Dirut Bank Nagari Dedy Ihsan, Sekdaprov Sumbar Nasir Achmad, Wakil Wali Kota Padang tapiliah Hendri Septa, dan lain-lain.

## Sijarah
Samenjak bulan Mei 1958, Kota Padang alah manjadi ibu kota Provinsi Sumatra Barat, sadangkan sabalumnyo, ibu kota Provinsi Sumatra Tangah adolah kota Bukittinggi. Sahubuangan jo itu, untuak mangantisipasi batambahnyo panduduak usia sikolah, sadangkan kota Padang pado wakatu itu hanyo mamiliki satu SMA negeri sajo, yoitu nan talatak di Jalan Jenderal Sudirman (di gaduang SMA Negeri 1 Padang kini ko).

Departemen Pandidikan dan Kabudayaan, Pamerintah Daerah Tingkek I Sumatra Barat, dan Pamerintah Daerah Kotamadya Padang dan masyarakaik, manyadari sakali paralu adonyo panambahan ciek SMA negeri lai. Mako jo penuah kabijaksanaan, pado tanggal 1 Agustus 1961, Menteri Pendidikan dan Kabudayaan RI, alah manatokkan badirinyo, *SMA Negeri, bagian A, B, C no. 2 Padang*, nan marupokan SMA Negeri nan ka 192 di Indonesia.

Kabijaksanaan nan alah diambiak dek Departemen Pandidikan dan Kabudayaan pado wakatu itu, adolah sabagai barikuik:

Maingek suliknyo kaadaan kauangan negara pado wakatu itu, Pamerintah alun sanggup untuak manyadiokan anggaran pambangunan gaduang SMA Negeri no. 2 Padang, baiak malalui APBN ataupun dalam APBD Provinsi Sumatra APBN ataupun dalam APBD Provinsi Sumatra Barat. Satalah dilakukan musyawarah dan patimbangan nan cukuik mandalam, akhirnyo Kapaoa Daerah Tingkek I Sumatra Barat, Panglima Daerah Militer III/17 Agustus baserta

## Rujuakan